فلے-او-فش

فلے او فش مچھلی کا سینڈوچ برگر ہے جسے سب سے پہلے بین الاقوامی فاسٹ فوڈ ریسٹورنٹ میک ڈونلڈز نے بنایا اور فروخت کیا۔ اسے سنسناٹی، اوہائیو میں میک ڈونلڈز فرنچائز کے مالک لو گروین نے 1962 میں بنایا۔  اسے بنانے کے پیچھے وجہ یہ تھی کہ جمعہ کے دن مغربی عیسائی(رومن کیتھولک، اینگلکن) گوشت سے پرہیز کرتے ہیں، متبادل کے طور پر اس سینڈوچ کو متعارف کروایا گیا تاکہ اس سے ہیم برگر کی فروخت میں کمی کو بھی پورا کیا گیا۔

اگرچہ ذائقہ بڑھانے اور ترسیل کی خامیوں کو پورا کرنے کے لیے سینڈوچ میں مچھلی کی ساخت میں کئی سالوں میں تبدیلی آئی ہے، لیکن اس کے اجزاء کی ہیئت کم و بیش مستقل رہی ہے۔ ایک تلی ہوئی بریڈ میں لپٹی فش فلے، ایک ابلا ہوا بن، ٹارٹر چٹنی اور  امریکی پنیر۔

تاریخ 
اس سینڈوچ کی ایجاد 1962 میں سنسناٹی میں میک ڈونلڈز کے فرنچائز کے مالک کیتھولک تاجر لو گروین نے کی تھی۔ 5425 ویسٹ نارتھ بینڈ روڈ پر اس کا اسٹور بنیادی طور پر رومن کیتھولک محلے میں تھا، جس کی وجہ سے جمعہ کے دن ہیم برگر کی فروخت میں خاصی کمی واقع ہوتی تھی جس کی وجہ رومن کیتھولک عیسائیوں کا جمعہ کے دن گوشت سے پرہیز  تھا، یہ ایک مغربی عیسائی رسم ہے جو میتھوڈسٹ، انگلیکن، لوتھر اور کیتھولک فرقوں میں رائج تھی۔ اس سینڈوچ کا نام سائی لینڈی ایڈورٹائزنگ ایجنسی کے سائی لینڈی نے رکھا تھا جو اس مخصوص میک ڈونلڈز فرنچائز کے لیے اشتہاری فرم تھی۔

یہ سینڈوچ پہلی غیر ہیم برگر پیشکش تھی جسے میک ڈونلڈز کمپنی کے نئے مالک رے کروک نے متعارف کروایا تھا۔ رے کروک نے گروین کے ساتھ ایک معاہدہ کیا: وہ جمعہ کے روز دو بغیر گوشت والے سینڈوچ بیچیں گے، کروک کا اپنا ہیولا برگر (ٹھنڈے بن پر پنیر کے ساتھ انناس کے ساتھ) اور فلے-او-فش، جو چیز بھی سب سے زیادہ فروخت ہو گی، اسے مینو میں شامل کیا جائے گا۔ مستقل طور پر مینو میں شمولیت کے لحاظ سے فلے او فش جیت گیا اور 1963 میں اسے مینو میں شامل کیا گیا یہاں تک کہ 1965 میں اس کی شہرت ملک گیر ہو گئی۔

فرانسیسی قسم 
فرانس میں، اسی سینڈوچ کی ایک تبدیل شدہ قسم کو "مک فش" کے نام سے فروخت کیا جاتا ہے، "مک" کا سابقہ  میک ڈونلڈز اپنی کچھ دوسری  مصنوعات کے لیے بھی استعمال کرتا ہے۔ فرانسیسی میک فش میں ٹارٹر چٹنی کے لیے پنیر اور متبادل کیچپ شامل نہیں ہوتے۔

مزید دیکھیے 

 فش فنگر سینڈوچ
 حلال مچھلیوں کی فہرست

حوالہ جات 

مچھلی کے پکوان
1962ء میں متعارف مصنوعات